CELEX: 62006CO0273
Language: et
Date: 2007-01-26 00:00:00
Title: Euroopa Kohtu määrus (seitsmes koda), 26. jaanuar 2007. # Auto Peter Petschenig GmbH versus Toyota Frey Austria GmbH. # Eelotsusetaotlus: Handelsgericht Wien - Austria. # Kodukorra artikli 104 lõike 3 esimene lõik - Konkurents - Mootorsõidukite turustuskokkulepe - Grupierand - Määrus (EÜ) nr 1475/95 - Artikli 5 lõige 3 - Tarnija poolt lepingu lõpetamine - Määruse (EÜ) nr 1400/2002 jõustumine - Turustusvõrgu ümberkorraldamise vajadus. # Kohtuasi C-273/06.

Euroopa Kohtu (seitsmes koda) 26. jaanuari 2007. aasta määrus – Auto Peter Petschenig vs. Toyota Frey Austria
      (kohtuasi C‑273/06)
      Kodukorra artikli 104 lõike 3 esimene lõik – Konkurents – Mootorsõidukite turustuskokkulepe – Grupierand – Määrus (EÜ) nr 1475/95 – Artikli 5 lõige 3 – Tarnija poolt lepingu lõpetamine – Määruse (EÜ) nr 1400/2002 jõustumine – Turustusvõrgu ümberkorraldamise vajadus
      Konkurents – Keelatud kokkulepped – Keeld – Grupierand – Mootorsõidukite turustuskokkuleped – Määruse (EÜ) nr 1400/2002 jõustumine (EÜ artikli  81 lõige 1; komisjoni määrus nr 1475/95, artikli 5 lõike 3 esimese lõigu
         esimene taane; komisjoni määrus nr 1400/2002, artikkel 10) (vt punktid 22–28, 31–38 ja resolutiivosa punktid 1 ja 2)
      
      Ese
      
         
               Eelotsusetaotlus – Handelsgericht Wien – Komisjoni 28. juuni 1995. aasta määruse (EÜ) nr 1475/95 asutamislepingu artikli 85
                  lõike 3 kohaldamise kohta mootorsõidukite turustus- ja teeninduskokkuleppe teatavate liikide suhtes (EÜT L 145, lk 25) artikli 5
                  lõike 3 esimese lõigu esimese taande ja komisjoni 31. juuli 2002. aasta määruse (EÜ) nr 1400/2002 asutamislepingu artikli 81
                  lõike 3 kohaldamise kohta teatavat liiki vertikaalsete kokkulepete ja kooskõlastatud tegevuse suhtes mootorsõidukisektoris
                  (EÜT L 203, lk 30; ELT eriväljaanne 08/02, lk 158) tõlgendamine – Turustuskokkuleppe üheaastase etteteatamisega lõpetamine
                  tarnija poolt kogu võrgu või selle ühe osa ümberkorraldamise vajaduse põhjendusel seoses määruse (EÜ) nr 1400/2002 jõustumisega.
               
            Resolutiivosa 
      
         
                  1.
               
               
                  
               
               
                  	Komisjoni 31. juuli 2002. aasta määruse (EÜ) nr 1400/2002 (asutamislepingu artikli 81 lõike 3 kohaldamise kohta teatavat liiki
                     vertikaalsete kokkulepete ja kooskõlastatud tegevuse suhtes mootorsõidukisektoris) jõustumine iseenesest ei loo vajadust tarnija
                     turustusvõrgu ümberkorraldamise järele komisjoni 28. juuni 1995. aasta määruse (EÜ) nr 1475/95 (asutamislepingu artikli [81]
                     lõike 3 kohaldamise kohta mootorsõidukite turustus- ja teeninduskokkuleppe teatavate liikide suhtes) artikli 5 lõike 3 esimese
                     lõigu esimese taande tähenduses. Samas aga võis see luua iga tarnija turustusvõrgu erilise korralduse tõttu vajaduse sellises
                     ulatuses muutmise järele, mis vastab kõnealuse võrgu tegelikule ümberkorraldusele selle sätte tähenduses.
                  
               
            
         
                  2.
               
               
                  
               
               
                  	Pärast määruse nr 1400/2002 jõustumist tarnija poolt kasutusele võetud valikuline turustussüsteem, mille raames esiteks ei
                     ole edasimüüjad enam piiratud territooriumi osas, millel nad võivad lepingu objektiks olevaid tooteid müüa, ning teiseks võivad
                     volitatud remonditöökojad piirduda üksnes remondi- ja hooldusteenuse osutamisega, võib olla turustusvõrgu ümberkorraldamine
                     määruse nr 1475/95 artikli 5 lõike 3 esimese lõigu esimese taande tähenduses. Siseriiklike kohtute ja vahekohtute ülesanne
                     on hinnata, kas neile lahendada antud kohtuvaidluse konkreetsete asjaolude kogumist ning eriti tarnija poolt selle kohta esitatud
                     tõenditest lähtuvalt see nii ka on.